ועדת הכספים, כנסת 17, פרוטוקול מספר 356, 2007-03-06 12:00

יעקב ליצמן: בוקר טוב.

יעקב ליצמן: אני פותח את הישיבה.

יעקב ליצמן: על סדר היום: העברות תקציביות.

יעקב ליצמן: חברי הכנסת, שיניתי את סדר היום כי עמדתי על כך שיושב ראש ההסתדרות יופיע בוועדה.

יעקב ליצמן: היות והוא לא יכול היה להופיע היום, הסכמתי לדחות את זה ליום שני.

יעקב ליצמן: גם תע"ש נדחה מכיוון שהממשלה דנה עכשיו על תע"ש.

סמדר אלחנני: דרך אגב, שילמו את הגמלאות.

ראובן ריבלין: שאלתי את השר אם זה קבוע והוא אמר שזה רק הפעם.

יעקב ליצמן: לא משנה, אני שמח שלחצי הוועדה עזרו.

יעקב ליצמן: עכשיו נשאר הסעיף השלישי העברות תקציביות.

יעקב ליצמן: בשבוע שעבר החלטנו שאנחנו לא נעביר שום העברות בשל אי קיום החוק לגבי בית החולים באשדוד.

יעקב ליצמן: הקמנו ועדת משנה בראשותי שלא ישבה היום בגלל ההדחה ודחיתי את זה לשבוע הבא.

יעקב ליצמן: אם אתם אומרים שלא לדון בהעברות התקציביות ולדחות את זה לשבוע הבא - - -

ראובן ריבלין: אני ביקשתי שלא לדון בהעברות תקציביות.

ישי ברוורמן: ישנה פה גברת יקרה שאני מכיר אותה.

יעקב ליצמן: אני גם מעריך אותה ודיברתי אותה אבל אמרתי לה שזה לא לעכשיו.

ראובן ריבלין: אני מציע, כולם בשבוע הבא.

יעקב ליצמן: גברתי, לטובת העניין אני מציע לדחות לשבוע הבא.

ניסן סלומינסקי: יש פניה אחת שקשורה להתנתקות.

ישי ברוורמן: לא תהיה איפה ואיפה.

ניסן סלומינסקי: מדובר במשכורות.

ניסן סלומינסקי: העסקת רבנים זה גם משכורת.

ראובן ריבלין: אני מציע לאשר את סעיף 94 שהוא בחבילה סגורה.

יעקב ליצמן: מי ממשרד האוצר מטפל בזה?

מאיר בינג: מי שמטפל בהתנתקות זה צוות ביטחון והם לא נמצאים פה.

ראובן ריבלין: אנחנו לא צריכים אותם.

ראובן ריבלין: מדובר בהעברה ממשרד ראש הממשלה - - -

יעקב ליצמן: רובי, אני אעביר את זה, אין לי בעיה.

יעקב ליצמן: אני אדאג שמחר אפגש באוצר עם אנשים שנוגעים לנושא בית החולים, אנשים ממשרד הבריאות, בכדי שנוכל לעשות בשבוע הבא את ההעברות התקציביות באופן מסודר.

יעקב ליצמן: נכניס את זה לסדר היום כבר ביום שני, גם אם ידיחו אותי.

יעקב ליצמן: אני רוצה לקדם את העניין ואני לא רוצה להוציא את הכעס, שאין לי, על הנושא הזה.

יעקב ליצמן: לכן בקטע הזה אני אדחה את כל ההעברות.

יעקב ליצמן: היות ומדובר במשכורת ואני סומך עליכם, מי בעד 94?

יעקב ליצמן: מי נגד?

יעקב ליצמן: אושר.

פרידה סופר: אני רוצה לומר משהו לגבי המועצה למחקר ולפיתוח.

פרידה סופר: אם יושבים כאן אנשי האוצר, אז 500,000 שקלים מיועדים למשכורות, אני רוצה שתדעו את זה.

יעקב ליצמן: הסעיף הזה הורד מפני שרובי וחיים אמרו שהורידו כסף ממרכז הסיוע לסטודנטים ולכן הם לא הסכימו.

יעקב ליצמן: היות שחיים לא כאן, אני אעביר אם לא כל המשתתפים כאן.

יעקב ליצמן: אני אדחה את הדיון ליום שני.

יעקב ליצמן: תודה רבה, הישיבה נעולה.